**У С Т А В**

на Народно читалище **„Пробуда 1930“** с. Болярско,

общ. Тунджа , обл. Ямбол

**Глава първа**

**ОБЩИ ПОЛОЖЕНИЯ**

**Чл. 1.** С този устав се уреждат учредяването, устройството, управлението ,дейността, имуществото, финансирането , издръжката и прекратяването на дейността на Народно читалище „Пробуда 1930“с. Болярско.

**Чл. 2.** Народно читалище „Пробуда 1930“с. Болярско е традиционно самоуправляващо се българско културно-просветно съдружие в с. Болярско ,което изпълнява и държавни културни-просветни задачи.

**Чл. 3.** Народно читалище „Пробуда 1930“с. Болярско е юридическо лице с нестопанска цел, което е създадено и функционира в съответствие със Закона за Народните читалища и този устав.

1. Наименование на читалището:

Народно читалище „Пробуда 1930“

1. Седалище и адрес на управлението:

с. Болярско , общ. Тунджа, обл . Ямбол

3. Печатът на читалището е кръгъл с текст:

Народно читалище „Пробуда 1930“с. Болярско ,общ. Тунджа , обл. Ямбол.

**Чл. 4.**В дейността на читалището могат да участвуват всички лица , като не се допуска ограничение на правата и привилегиите , основани на раса , народност, етническа и политическа принадлежност , пол , произход , религия , образование ,убеждения ,лично и обществено положение или имуществено състояние.

**Чл.5.** Читалището осъществява своята дейност в тясно взаимодействие с учебни заведения, културни институции, обществени и стопански организации, които извършват или подпомагат културно-просветна и художествено-творческа дейност.

**Чл.6.** Читалището поддържа най-тесни връзки на сътрудничество и координация с:Министерство на културата, Областна администрация Ямбол и Община Тунджа.

**Глава втора**

**ЦЕЛИ И ЗАДАЧИ**

**Чл.7.**(1) Народно читалище „Пробуда 1930“ има за цел да задоволява потребностите на гражданите ,свързани със:

1. развитие и обогатяване на културния живот, социалната и образователна дейност в населеното място ,където осъществява дейността си;
2. запазване на обичаите и традициите на български народ;
3. разширяване на знанията на гражданите и приобщаването им към ценностите и постиженията на науката, изкуството и културата;
4. възпитание и утвърждаване на националното самосъзнание;
5. осигуряване на достъп до информация.

(2) За постигане на целите по ал. 1 читалището извършва основни дейности ,като:

1. уреждане и поддържане на библиотека , читалня , фото-, фоно-, филмо- и видеотеки, както и създаване и поддържане на електронна информационна мрежа;

2. развитие и подпомагане на любителското художествено творчество ;

3. организиране на школи ,кръжоци ,курсове ,клубове , кино- и видеопоказ , празненства, концерти, чествания и младежки дейности;

4.събиране и разпространяване на знания за родния край;

5. създаване и съхраняване на музейни колекции съгласно Закона за културно наследство ;

6. предоставяне на компютърни и интернет услуги.

(3) Народно читалище „Пробуда 1930“ може да развива и допълнителна консултантска , информационна и всяка друга стопанска дейност , която не е изрично забранена от закона , свързана с предмета на основната му дейност ,в съответствие с действащото законодателство . Приходите от тази стопанска дейност се използват за постигане на определените в настоящия устав цели.

(4) Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. за постоянно ползване от политически партии и организации;
4. на председателя , секретаря , членовете на настоятелството и проверителната комисия и на членовете на техните семейства.

**Чл.8.** Народно читалище „Пробуда 1930“ може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища .

**Глава трета**

**ЧЛЕНУВАНЕ В ЧИТАЛИЩЕТО**

**Чл.9.** В читалището могат да членуват най-малко 50 дееспособни физически лица с право на глас на Общо събрание.

**Чл.10.** (1) Членовете на читалището са индивидуални , колективни и почетни.

(2) Индивидуалните членове са български граждани .Те биват действителни и спомагателни:

1. действителните членове са лица ,навършили 18 години ,който участват в дейността на читалището , редовно плаща членски внос и имат право да избират и да бъдат избирани ;

2. спомагателните членове са лица до 18 години ,които нямат право да избират и да бъдат избирани ;те имат право на съвещателен глас.

3. Колективните членове съдействат за осъществяване целите на читалищата , подпомагат дейностите , поддържането и обогатяването на материалната база и имат право на един глас в общото събрание.

4. Почетни граждани могат да бъдат български и чужди граждани с изключителни заслуги към читалището. Решение за обявяване на почетно членство се взема от Общото събрание по предложение на Настоятелството или членове на читалището.

**Чл.11.** Всички членове на читалището са длъжни :

1. Да спазват настоящия Устав и решенията на органите на управление на читалището.
2. Да работят активно за осъществяване на целите и задачите на читалището .
3. Да опазват читалищното имущество.
4. Да градят и опазват доброто име на читалището.

**Чл.12.**Член на читалището може да бъде изключен когато:

1. Не изпълнява задълженията си по предходния член.
2. Не плаща редовно членския си внос(за тези ,който имат такова задължение)

**Глава четвърта**

**ОРГАНИ НА УПРАВЛЕНИЕ**

**Чл.13.** органи на управление на читалището са: Общото събрание на членовете ,Настоятелството и Проверителната комисия.

**Чл.14.**Върховен орган на читалището е Общото събрание на всички читалищни членове, имащи право на глас.

**Чл.15.**(1)Общото събрание :

1. Изменя и допълва Устава .
2. Избира и освобождава ръководните органи: настоятелство, проверителна комисия и Председателя на читалището, урежда техните правомощия , начина на избирането им , реда на свикването им и за вземане на решения;
3. Уточнява начина за приемане на членове и прекратяване на членството ,както и реда за определяне на членския внос.
4. Обявява за „почетен член на читалището“ лицата по чл. 9 ал.2 т.4 от този Устав.
5. Приема годишната културна програма ,годишния отчет на настоятелството и на Проверителната комисия.
6. Взема решения за членуване или за прекратяване на членството на читалището в Читалищния съюз.
7. Взема решения за отнасяне пред съда на незаконосъобразни действия на ръководството или на отделни читалищни членове.
8. Отменя решения на органите на читалището .
9. Взема решения за прекратяване на читалището.

(2) Решенията на Общото събрание са задължителни за изпълнителните органи на читалището.

**Чл.16**.(1) 1.Редовно общо събрание на читалището се свиква от настоятелството най-малко веднъж годишно.

2. Извънредно общо събрание може да бъде свикано по решение на настоятелството ,по искане на проверителната комисия или на една трета от членовете на читалището с право на глас.

3. При отказ на настоятелството да свика извънредно събрание , до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2)Поканата за събрание трябва да съдържа дневния ред , датата , часа , и мястото на провеждането му и кой го свиква .Тя трябва да бъде получена срещу подпис или връчена не по-късно от 7 дни преди датата на провеждането му . В същият срок на вратата на читалището и на други общодостъпни места , където е дейността на читалището, трябва да бъде залепена покана за събранието.

(3) 1. Общото събрание е законно ,ако присъстват най-малко половината плюс един от имащите право на глас членове на читалището.

2. При липса на кворум събранието се отлага с един час .Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.15,ал.1,т.1,8 и 9 се вземат с мнозинство най-малко две трети от всички членове .Останалите решения се вземат с мнозинство повече от половината от присъстващите членове.

**Чл.17.**(1)Изпълнителен орган на читалището е настоятелството ,което се състои най-малко от трима членове ,избрани за срок от 3 години .Същите да нямат роднински връзки по права и съребрена линия до четвърта степен.

(2)Председателят и Секретарят на читалището са членове на Настоятелството по право.

(3)Настоятелството :

1. свиква общо събрание;

2.осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището ;

5. назначава секретаря на читалището и утвърждава длъжностната му характеристика.

(4)Настоятелството взема решение с мнозинство повече от половината на членовете си.

**Чл.18.**(1)Председателя на читалището е член на настоятелството и се избира от общото събрание за срок от 3 години.

(2)Председателят:

1. организира дейността на читалището съобразно закона , устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание ;в негово отсъствие заседанията на настоятелството се ръководят от Секретаря

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

**Чл.19**.(1) Секретарят на читалището:

1.организира изпълнението на решенията на настоятелството, включително решенията за изпълненията на бюджета;

2.организира текущата основна и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя;

(2)Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга на председателя на читалището.

**Чл.20**.(1)Проверителната комисия се състои най-малко от трима членове, избрани за срок от 3 години .

(2)Членове на проверителна комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия , съпрузи, братя, сестри, и роднини по сватовство от първа степен .

(3)Проверителната комисия осъществява контрол върху дейността на настоятелството, председателя и секретаря на читалището по спазване на закона , устава и решенията на общото събрание.

(4)При констатирани нарушения проверителната комисия уведомява общото събрание на читалището , а при данни за извършено престъпление-и органите на прокуратурата.

**Чл.21.** Не могат да бъдат избирани от членове на настоятелството и на проверителната комисия , и за секретари лица , които са осъждани на лишаване от свобода за умишлени престъпления от общ характер.

**Чл.22.**Членовете на настоятелството, включително председателя и секретарят, подават декларация за конфликт на интереси при условията и по реда на Закона за предотвратяване и разкриване на конфликт на интереси .Декларациите се обявяват на интернет страницата на читалището и на сайта на МК.

**Глава пета**

**ИМУЩЕСТВО И ФИНАНСИРАНЕ**

**Чл.23.**Имуществото на читалището се състои от право на собственост и от други вещни права , вземания , ценни книжа , други права и задължения.

**Чл.24.**Читалището набира средства от следните източници :

1.членски внос;

2.културно-просветна дейност;

3.информационна дейност;

4.субсидия от държавния и общинския бюджети;

5.наеми от движимо и не движимо имущество;

6.дарения и завещания;

7.други приходи.

**Чл.25.**(1)Читалището не може да отчуждава не движими вещи и да учредява ипотека върху тях.

(2)Движими вещи могат да бъдат отчуждавани , залагани или заменени с по-доброкачествени само по решение на настоятелството .

**Чл.26.**Не движимото и движимото имущество , собственост на читалището ,както и приходите от него не подлежат на принудително изпълнение освен за вземания , произтичащи от трудови правоотношения .

**Чл.27.**Читалищното настоятелство изготвя годишния отчет за приходите и разходите , който се приемат от общото събрание .

**Чл.28.**(1)Председателят на Народно читалище „Пробуда 1930“ ежегодно в срок 10-ти ноември представя на кмета на община Тунджа предложения за дейността на читалището през следващата година.

(2)Председателя на читалището представя ежегодно до 30-ти март пред кмета на община Тунджа и общинския съвет доклад за осъществените читалищни дейности и за изразходваните от бюджета средства през предходната година.

**Глава шеста**

**ПРЕКРАТЯВАНЕ**

**Чл.29.**(1)Читалището може да бъде прекратено по решение на общото събрание, при трайна невъзможност да изпълнява дейността си , ако му противоречи на ЗНЧ , Устава и добрите нрави или при обявяване в несъстоятелност .

(2)Решението за прекратяване дейността на читалището подлежи на вписване в регистъра на Окръжния съд.

**Чл.30.** Получател на правото за разпореждане с цялото движимо и недвижимо имущество след прекратяване дейността на читалището по различни причини е Кметство с . Болярско.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1.Този Устав влиза в сила веднага след приемането му и отменя до сега действащият Устав, както и всички вътрешни правила , които му противоречат.

2.Ръководството на читалището , избрано в съответствие с разпоредбите на настоящия Устав, е длъжно да предприеме всички необходими действия за регистрация на читалището , произтичащи от ЗНЧ.

3. За всички не уредени въпроси се прилага Закона на народните читалища, Закона за юридическите лица с нестопанска цел и действащите в страната нормативни актове .

Този Устав е приет на Общото събрание на членовете на Народно читалище „Пробуда 1930“с. състояло се на ……03. 2010г.

План за дейността на НЧ “Пробуда 1930“ с .Болярско общ. Тунджа за 2019г.

**Месец Януари**

21-Ден на родилната помощ /Бабин ден/

**Месец Февруари**

01-Трифон Зарезан

**Месец Март**

01-Баба Марта и Деня на самодееца

03-Национален празник на Република България

08-Международен ден на жената

22-Първа пролет

31-Лазаровден

**Месец Април**

01-Цветница

08-Великденски празници

22-Ден на Общината и Земята

**Месец Май**

24- Ден на славянската писменост ,българска просвета и култура и сбор на селото

**Месец Юни**

01-Международен ден на детето

02-Ден на Ботев и на загиналите в борбата за свобода

**Месец Септември**

06-Ден на Съединението

22-Ден на Независимостта

Месец Октомври

01-Международен ден на възрастните хора

**Месец Ноември**

01-Ден на народните будители

**Месец Декември**

24-31 Коледни и Новогодишни празници

Читалищен секретар: